Pinus mugo
<s>Planinski bor, klekovina ili bor krivulj (Pinus mugo) je crnogorična vrsta drveća iz porodice Pinaceae.</s>

<s>Ova je vrsta jednodomna, često i dvodomna, anemofilna i pretežno heliofilna.</s><s>Može doživjeti veliku starost.</s>

<s>Planinski bor čuva zemljište od erozije, a niže položaje od bujica i snježnih lavina.</s>

<s>Izgled</s>

<s>Ovisno od stanišnih uvjeta, habitus mu jako varira.</s><s>Javlja se kao nizak, polegnut grm, ili naraste do 10 m visine.</s><s>Najviše se susreće u obliku polegnutog grma, čija nepravilan debla leže na zemlji ili kamenju.</s><s>Grane su guste, sabljasto povijene prema gore.</s>

<s>Kora je crvenkastopepeljasta i tanka (oko 4 mm).</s><s>Ljušti se u malim ljuskama.</s>

<s>Korijenov sustav nema žilu srčanicu.</s><s>Bočni korijeni su brojni i jako razgranati, a šire se u promjeru i do 10 metara.</s>

<s>Pupovi su izduženo jajasti, jako smolasti.</s><s>Ljuske pupoljaka su svijetlocrvene.</s>

<s>Četine (iglice) su duge 2 do 6 cm, te široke 1.5 do 2 mm.</s><s>Tamnozelene su boje, jednobojne nalicu i naličju.</s><s>Ukočene su i oštre, na rubovima fino nazubljene.</s><s>Nalaze se u parovima u bijelom kožičastom rukavcu.</s><s>Ostaju na granama 5-10 godina.</s>

<s>Muški cvjetovi su do 15mm dugi, žute boje.</s><s>Ženski su cvjetovi okruglasti, plavičasti, većinom u grupama od 2 ili 3. Cvate u lipnju i srpnju.</s>

<s>Šišarke (češeri) su u mladosti plavičaste, a kasnije smeđe, okruglaste, 2-7 cm duge i do 2.5 cm široke, sjedeće.</s><s>Apofiza je rombična ili kvadratična sa crnkasto oivičenom grbicom (pupkom).</s><s>Dozrijevaju u proljeće, treće godine.</s>

<s>Sjeme je jajoliko, sivosmeđe boje, do 5 mm dužine, sa 2-3 puta dužim krilcem.</s><s>Mlada biljčica klije sa 3-8 supki.</s>

<s>Stanište 
Priloagođena  je na ekstreme surove planinske klime na gornjoj granici šume i drveća.</s>

<s>Nastanjuje subalspki i alpski pojas, gdje na granici šumske vegetacije obrazuje posebnu  vrlo karakterističnu zajednicu klekovine bora (Pinetum munghi).</s><s>U sjevernom dijelu areala naseljava i tresetišta.</s><s>Dopire do 2600 m visine.</s>

<s>Može ju se naći u srednjoj i južnoj Europi.</s><s>U širokom arealu se javlja nekoliko varijeteta i formi.</s><s>Na Dinaridima je najčešći Pinus mugo var. mugo, na alpama i Sudetima Pinus mugo var. pumilio, a na Pirinejima i zapadnim Alpama Pinus mugo var. uncinata.</s>

<s>Izvori
Atlas drveća i grmlja, Čedomir Šilić</s>

<s>Vanjske poveznice</s>

<s>Ostali projekti</s>

<s>Pinus
Ukrasna stabla</s>

